techiaith/cofnodycynulliad_en-cy huggingface dataset:
English: Thank you for the question, and I'm aware of the concerns that he's raised previously on behalf of residents in relation to the facility at the Glasdir estate in Ruthin. It was my understanding that NRW did carry out an investigation alongside Denbighshire County Council last September, which did identify a number of minor issues that then resulted in a notice being served on the operator, and those issues were addressed and the notice was complied with. And since then, as I understand it, there's been a significant reduction in complaints regarding the site and Denbighshire County Council is monitoring closely the area to ensure that air quality remains good. Darren Millar mentioned a permit had been issued, and that is the point of the regulator, to issue permits, but also then to monitor the permits to make sure that they are complied with. Now, I think we've seen an example of where that has been done, and I'm sure NRW will continue to do that, and, if there are concerns by local residents, I'd encourage them to raise them with the local authority and with NRW.
Welsh: Diolch am y cwestiwn, ac rwy'n ymwybodol o'r pryderon y mae wedi'u codi o'r blaen ar ran trigolion ynglŷn â'r cyfleuster ar ystad Glasdir yn Rhuthun. Yn ôl yr hyn a ddeallaf, cynhaliodd Cyfoeth Naturiol Cymru ymchwiliad ochr yn ochr â Chyngor Sir Ddinbych fis Medi diwethaf, a nododd nifer o fân broblemau a arweiniodd wedyn at gyflwyno hysbysiad i'r gweithredwr, ac ymdriniwyd â'r materion hynny a chydymffurfiwyd â'r hysbysiad. Ac ers hynny, yn ôl yr hyn a ddeallaf, bu gostyngiad sylweddol yn nifer y cwynion am y safle ac mae Cyngor Sir Ddinbych yn monitro'r ardal yn fanwl er mwyn sicrhau bod ansawdd aer yn parhau'n dda. Fe soniodd Darren Millar fod trwydded wedi'i rhoi, a dyna yw pwynt y rheoleiddiwr, i roi trwyddedau, ond hefyd i fonitro'r trwyddedau i sicrhau y cydymffurfir â hwy. Nawr, rwy'n credu ein bod wedi gweld enghraifft o lle mae hynny wedi'i wneud, ac rwy'n siŵr y bydd Cyfoeth Naturiol Cymru yn parhau i wneud hynny, ac os oes pryderon gan drigolion lleol, byddwn yn eu hannog i'w codi gyda'r awdurdod lleol a chyda Cyfoeth Naturiol Cymru.
English: Thank you for the question, Peter Fox. Housing, particularly social housing, is a key priority for this Government. This is reflected in our commitment to deliver 20,000 new low-carbon homes for social rent, and underpinned with record levels of investment. We also provide a range of support for house builders, including schemes specifically for small and medium-sized enterprises across Wales.
Welsh: Diolch am y cwestiwn, Peter Fox. Mae tai, yn enwedig tai cymdeithasol, yn flaenoriaeth allweddol i'r Llywodraeth hon. Adlewyrchir hyn yn ein hymrwymiad i ddarparu 20,000 o gartrefi carbon isel newydd i'w rhentu'n gymdeithasol, ac fe'u hategir gan y lefelau buddsoddi uchaf erioed. Rydym hefyd yn darparu ystod o gymorth i adeiladwyr tai, gan gynnwys cynlluniau sy'n benodol ar gyfer mentrau bach a chanolig ledled Cymru.
English: Thank you, Minister, for that response. Llywydd, I'm sure everybody across the Chamber here knows the importance of having a good quality stock of housing. Without them, the housing stock will come under even more pressure, pricing people out from being able to own their own home, and we've seen that, sadly, all over. However, a number of new developments in my constituency have stalled as a consequence of the current rules around phosphate levels, with developments close to river catchments required to show how the design will not contribute to increased phosphate levels. Of course, I completely agree that new developments should not have an adverse impact on the environment, however, the current rules seem to have caused a real log jam in the building of much-needed new homes. And in fact, there are concerns that these rules will impact on the potential development of a cancer treatment centre in Nevill Hall in Abergavenny. I note that you will be having a summit at the Royal Welsh Show, which will reflect on not only phosphates but flooding also, but, Minister, how is the Welsh Government balancing environmental considerations with the need to build new homes to tackle the housing crisis? How is the Government working with planning authorities and developers to better understand the current rules, as well as unlocking stalled sites? And we also know that farming isn't the only player in this situation -
Welsh: Diolch am yr ymateb hwnnw, Weinidog. Lywydd, rwy'n siŵr fod pawb ar draws y Siambr yma'n gwybod pa mor bwysig yw cael stoc o dai o ansawdd da. Hebddynt, bydd y stoc dai'n dod o dan fwy byth o bwysau, gan brisio pobl allan o allu bod yn berchen ar eu cartref eu hunain, ac rydym wedi gweld hynny, yn anffodus, ym mhob man. Fodd bynnag, mae nifer o ddatblygiadau newydd yn fy etholaeth wedi profi oedi o ganlyniad i'r rheolau presennol ynghylch lefelau ffosffad, gyda datblygiadau'n agos at ddalgylchoedd afonydd yn gorfod dangos sut na fydd y cynllun yn cyfrannu at lefelau ffosffad uwch. Wrth gwrs, rwy'n cytuno'n llwyr na ddylai datblygiadau newydd gael effaith andwyol ar yr amgylchedd, ond mae'n ymddangos bod y rheolau presennol wedi achosi tagfa wirioneddol yn y gwaith o adeiladu cartrefi newydd y mae eu hangen yn fawr. Ac yn wir, ceir pryderon y bydd y rheolau hyn yn effeithio ar ddatblygiad posibl canolfan trin canser yn Nevill Hall yn y Fenni. Sylwaf y byddwch yn cael uwchgynhadledd yn Sioe Frenhinol Cymru, a fydd yn ystyried nid yn unig ffosffadau ond llifogydd hefyd, ond Weinidog, sut y mae Llywodraeth Cymru yn cydbwyso ystyriaethau amgylcheddol â'r angen i adeiladu cartrefi newydd i fynd i'r afael â'r argyfwng tai? Sut y mae'r Llywodraeth yn gweithio gydag awdurdodau cynllunio a datblygwyr i ddeall y rheolau presennol yn well, yn ogystal â datgloi safleoedd lle mae gwaith wedi oedi? A gwyddom hefyd nad ffermio yw'r unig chwaraewr yn y sefyllfa hon -
English: You need to come to your question now.
Welsh: Mae angen ichi ddod at eich cwestiwn yn awr.
English: I'm coming to it.
Welsh: Rwy'n dod ato.
English: I've been quite generous with you.
Welsh: Rwyf wedi bod yn eithaf hael gyda chi.
English: Fine. How is the Government working with Welsh Water to upgrade sewage systems in Monmouthshire to ensure that more systems are able to treat phosphates at source and ensuring that new developments can connect to these? Thank you.
Welsh: Iawn. Sut y mae'r Llywodraeth yn gweithio gyda Dŵr Cymru i uwchraddio systemau trin carthion yn sir Fynwy i sicrhau bod mwy o systemau'n gallu trin ffosffadau yn y ffynhonnell a sicrhau y gall datblygiadau newydd gysylltu â'r rhain? Diolch.
English: Yes, thank you, Janet. As I advised in my written question response of 18 March 2022, the Welsh Government is developing a marine energy programme. As part of this work, I am considering what funding will be needed in future years to support marine energy projects.
Welsh: Ie, diolch, Janet. Fel y dywedais yn fy ymateb i gwestiwn ysgrifenedig ar 18 Mawrth 2022, mae Llywodraeth Cymru yn datblygu rhaglen ynni'r môr. Fel rhan o'r gwaith hwn, rwy'n ystyried pa gyllid y bydd ei angen mewn blynyddoedd i ddod i gefnogi prosiectau ynni'r môr.
English: Thank you, Minister. The UK Government has committed to investing £20 million per year in tidal stream energy - electricity - and the First Minister has informed this Senedd that the Welsh Government is committed to developing a tidal lagoon challenge. However, it seems that tidal range options have been left out at sea. TPGen24 has been designed to operate both in sync with the rise and fall of the tide and, through smart controls, independently of it too. A 24-hour energy generation, a refreshingly simple, turbine-loaded 15 times 7.5 km three lagoon system located at least 1 km offshore, TPGen 24 is a small-impact, low-maintenance and high-yield renewable power plant that can perpetually produce green energy for centuries to come. Clearly, TPGen24 does have some exceptional potential, so will you explain what steps you will take to help to see tidal range projects such as these become a reality here in Wales? As we've said before, it's a cocktail of measures that are needed, and this fits into that cocktail well. Thank you.
Welsh: Diolch yn fawr, Weinidog. Mae Llywodraeth y DU wedi ymrwymo i fuddsoddi £20 miliwn y flwyddyn mewn ynni ffrwd lanw - trydan - ac mae'r Prif Weinidog wedi dweud wrth y Senedd hon fod Llywodraeth Cymru wedi ymrwymo i ddatblygu her môr-lynnoedd llanw. Fodd bynnag, mae'n ymddangos bod opsiynau amrediad llanw wedi'u gadael o dan ddŵr. Mae TPGen24 wedi'i gynllunio i weithredu ar y cyd ag ymchwydd a chwymp y llanw, a thrwy reolyddion clyfar, yn annibynnol arno hefyd. Gyda chynhyrchiant ynni 24 awr, a system tri morlyn hyfryd o syml â thyrbinau 15 x 7.5km wedi'u lleoli o leiaf 1 km oddi ar yr arfordir, gorsaf bŵer adnewyddadwy fach ei heffaith, hwylus, a chynhyrchiol yw TPGen24 a all gynhyrchu ynni gwyrdd yn barhaus am ganrifoedd i ddod. Yn amlwg, mae gan TPGen24 botensial eithriadol, felly a wnewch chi egluro pa gamau y byddwch yn eu cymryd i helpu i weld prosiectau amrediad llanw fel y rhain yn dod yn realiti yma yng Nghymru? Fel rydym wedi dweud o'r blaen, mae angen coctel o fesurau, ac mae'r cynllun hwn yn gweddu'n dda i'r coctel hwnnw. Diolch.
English: The next item, therefore, is questions to the Minister for Education and Welsh Language, and the first question this afternoon is from Sioned Williams.
Welsh: Yr eitem nesaf, felly, yw'r cwestiynau i Weinidog y Gymraeg ac Addysg, ac mae'r cwestiwn cyntaf prynhawn yma gan Sioned Williams.
English: It was an honour to attend the c oleg 's tenth birthday celebration last week. I'm pleased to be able to commit to providing additional funding to the coleg to increase the proportion of apprenticeships and Welsh-medium further education. This is being done in collaboration with Cefin Campbell, the Plaid Cymru designated Member, as part of the co-operation agreement between the Welsh Government and Plaid Cymru.
Welsh: Braint oedd mynychu dathliad dengmlwyddiant y coleg yr wythnos diwethaf. Rwy'n falch o ddarparu cyllid ychwanegol i'r coleg i gynyddu'r ddarpariaeth o ran prentisiaethau ac addysg bellach cyfrwng Cymraeg. Gwneir hyn ar y cyd gyda Cefin Campbell, Aelod dynodedig Plaid Cymru, fel rhan o'r cytundeb cydweithio rhwng y Llywodraeth a Phlaid Cymru.
English: Thank you, Minister. In his speech in the Senedd to mark the tenth anniversary of the coleg, Dr Ioan Matthews, the chief executive, referred to the large number of Welsh speakers studying in universities across Wales who still don't make that choice to study part of their degree through the medium of Welsh. It's clear that there's still a challenge in terms of encouraging students to study their subjects through the medium of Welsh, and according to the coleg this is particularly true when it comes to scientific subjects. It appears that one of the main reasons is that the sciences aren't taught through the medium of Welsh in every Welsh-medium school. According to lecturers, once a pupil has changed their language of study to English, it's difficult to convince them to study through the medium of Welsh at university, which, of course, creates a vicious circle in terms of teachers who qualify in the sciences who are able to teach through the medium of Welsh. Does the Minister agree that we need intervention to increase the provision through the medium of Welsh at A-level if we are to increase the number of students who go on to study the sciences through the medium of Welsh at university, and then who are going to train as teachers in secondary schools in the sciences? Will the Minister commit to undertake a survey to find out what the situation is within our Welsh-medium schools in terms of provision in the sciences? Thank you.
Welsh: Diolch, Weinidog. Yn ei araith yma yn y Senedd yn nodi dengmlwyddiant y coleg, cyfeiriodd y prif weithredwr, Dr Ioan Matthews, at y nifer helaeth o siaradwyr Cymraeg yn astudio mewn prifysgolion ar draws Cymru sydd dal ddim yn gwneud y dewis hwnnw i astudio rhan o'u gradd drwy gyfrwng y Gymraeg. Mae'n amlwg bod yna her o hyd o ran annog myfyrwyr i astudio eu pynciau drwy'r Gymraeg, ac yn ôl y coleg mae hynny'n enwedig o wir pan ddaw at bynciau gwyddonol. Mae'n debyg mai un o'r prif resymau yw nad yw'r gwyddorau'n cael eu cynnig yn y Gymraeg ym mhob ysgol cyfrwng Cymraeg. Yn ôl darlithwyr, unwaith mae dysgwr wedi newid iaith astudio pwnc i'r Saesneg, mae'n anodd eu darbwyllo i astudio'r pwnc drwy'r Gymraeg yn y brifysgol, sydd, wrth gwrs, yn creu cylch dieflig o ran athrawon sy'n cymhwyso yn y gwyddorau sy'n medru dysgu yn y Gymraeg. A yw'r Gweinidog yn cytuno bod angen ymyrraeth i gynyddu'r ddarpariaeth cyfrwng Cymraeg Safon Uwch os am gynyddu'r nifer o fyfyrwyr sy'n mynd ymlaen i astudio'r gwyddorau drwy'r Gymraeg yn y prifysgolion, ac felly sy'n mynd i hyfforddi fel athrawon uwchradd ym maes y gwyddorau? Ac a wnaiff y Gweinidog ymrwymo i gynnal arolwg i ganfod beth yw'r sefyllfa o fewn ein hysgolion Cymraeg o ran darpariaeth yn y gwyddorau? Diolch.
English: Thank you for the question. We know what the situation is. There is a need to recruit more teachers who can teach science subjects through the medium of Welsh, and we have plans to do so through financial incentives to incentivise people and draw people into the profession to teach through the medium of Welsh. So, the question of continuity that the Member talks about is vital, I think, and, of course, there is a further budget going to the coleg Cymraeg that is going to be able to support that to ensure that that happens also. By now, some 34 out of 35 subject areas in our universities are available through the medium of Welsh and the coleg is doing very innovative work, for example, in veterinary sciences, paramedicine and other areas with a science basis. So, I'm looking forward to the next decade of their work and we're ready to do as much as we can to support their work.
Welsh: Diolch am y cwestiwn hwnnw. Wel, rŷn ni'n gwybod beth yw'r sefyllfa. Mae angen recriwtio mwy o athrawon sy'n gallu dysgu pynciau gwyddoniaeth, er enghraifft, drwy gyfrwng y Gymraeg, ac mae gyda ni gynlluniau i wneud hynny drwy'r ysgogiadau ariannol i ysgogi pobl a dwyn pobl i mewn i'r proffesiwn i ddysgu drwy gyfrwng y Gymraeg. Felly, mae'r cwestiwn o ddilyniant y mae'r Aelod yn sôn amdano'n hollbwysig, dwi'n credu, ac mae, wrth gwrs, cyllideb bellach sy'n mynd i'r Coleg Cymraeg Cenedlaethol yn mynd i allu cefnogi eu gwaith nhw i sicrhau bod hynny'n digwydd hefyd. Erbyn hyn, mae rhyw 34 o 35 maes pwnc yn ein prifysgolion ni ar gael drwy'r Gymraeg ac mae'r coleg yn gwneud gwaith arloesol iawn, er enghraifft ym maes milfeddygaeth, parafeddygaeth a meysydd eraill gyda sail wyddonol. Felly, rwy'n edrych ymlaen at y ddegawd nesaf o'u gwaith nhw ac yn barod i wneud cymaint ag y gallwn ni i gefnogi eu gwaith nhw.
English: Minister, one of the key areas of work that needs to be addressed in our Welsh language strategies is the provision of Welsh-medium medical training, particularly up in north Wales. The Coleg Cymraeg Cenedlaethol have been doing invaluable work here in south Wales supporting doctoral students and providing subject grants to Cardiff and Swansea. Minister, what discussions have you had with the college about the role they play in delivering Welsh-medium medical training at the north Wales medical school to make it a truly national service? Thank you.
Welsh: Weinidog, un o'r meysydd gwaith allweddol y mae angen mynd i'r afael ag ef yn ein strategaethau iaith Gymraeg yw darparu hyfforddiant meddygol cyfrwng Cymraeg, yn enwedig yng ngogledd Cymru. Mae'r Coleg Cymraeg Cenedlaethol wedi bod yn gwneud gwaith amhrisiadwy yma yn ne Cymru yn cefnogi myfyrwyr doethurol ac yn darparu grantiau pwnc i Gaerdydd ac Abertawe. Weinidog, pa drafodaethau a gawsoch gyda'r coleg ynglŷn â'r rôl y maent yn ei chwarae yn darparu hyfforddiant meddygol cyfrwng Cymraeg yn ysgol feddygol gogledd Cymru i'w wneud yn wasanaeth gwirioneddol genedlaethol? Diolch.
English: Well, we look forward to supporting the coleg Cymraeg in expanding its reach through all parts of the higher education system in Wales, including those to which the Member refers in his question. The resources available to the coleg Cymraeg will be significantly extended as a consequence of the work that we're doing jointly with Plaid Cymru under the co-operation agreement, and it's in many of the areas with medical foundation, if you like, where some of the most innovative work that the coleg has been doing is most evident. So, I mentioned some of them in my answer to Sioned Williams a moment ago.
Welsh: Wel, edrychwn ymlaen at gefnogi'r coleg Cymraeg i ehangu ei gyrhaeddiad drwy bob rhan o'r system addysg uwch yng Nghymru, gan gynnwys y rhai y mae'r Aelod yn cyfeirio atynt yn ei gwestiwn. Bydd yr adnoddau sydd ar gael i'r coleg Cymraeg yn cael eu hymestyn yn sylweddol o ganlyniad i'r gwaith a wnawn ar y cyd â Phlaid Cymru o dan y cytundeb cydweithio, ac mae peth o'r gwaith mwyaf arloesol y mae'r coleg wedi bod yn ei wneud yn fwyaf amlwg mewn llawer o'r meysydd sydd â sylfaen feddygol, os mynnwch. Fe soniais am rai ohonynt yn fy ateb i Sioned Williams eiliad yn ôl.
English: We are developing the skills of the education workforce and have made additional bilingual resources and guidance available to help practitioners better meet the educational needs of learners with specific learning difficulties, including dyslexia. In addition, the rights are being sought to a new all-age Welsh dyslexia screening test.
Welsh: Rydyn ni wrthi'n datblygu sgiliau'r gweithlu addysg ac wedi darparu adnoddau a chanllawiau dwyieithog ychwanegol er mwyn helpu ymarferwyr i gyflawni anghenion addysgol dysgwyr sydd ag anawsterau dysgu penodol yn well, gan gynnwys dyslecsia yn hynny. Rydyn ni hefyd yn ceisio sefydlu'r hawl i brawf sgrinio dyslecsia newydd i bob oed yng Nghymru.
English: One of my constituents in Arfon has undertaken an independent study after finding failings in the dyslexia provision through the medium of Welsh for her daughter. She has been disappointed by the lack of resources and services available through the medium of Welsh, and, although hopefully in the future there will be a dyslexia test through the medium of Welsh, there is no dyslexia test available for someone to take in their mother tongue at the moment. There's not even a Welsh-medium website that could be a valuable information resource. I do understand that there are experts in Bangor University eager to create Welsh-medium resources. So, what support can you and your Government provide to them, and will you provide us with an update regarding the developments to create a bilingual website to support children and young people with neurodiverse conditions?
Welsh: Mae un o fy etholwyr i yn Arfon wedi cynnal astudiaeth ymchwil annibynnol ar ôl canfod diffygion yn y ddarpariaeth dyslecsia cyfrwng Cymraeg ar gyfer ei merch. Mae wedi cael ei siomi gan y diffyg adnoddau a gwasanaethau sydd ar gael drwy gyfrwng y Gymraeg, ac, ar hyn o bryd, er gobeithio i'r dyfodol y bydd yna brawf dyslecsia ar gael yn y Gymraeg, does yna ddim prawf dyslecsia ar gael i rywun ei gymryd yn ei mamiaith. Does yna ddim hyd yn oed gwefan cyfrwng Cymraeg a fyddai'n gallu bod yn adnodd gwybodaeth gwerthfawr tu hwnt. Dwi yn deall bod yna arbenigwyr ym Mhrifysgol Bangor yn awyddus iawn i greu adnoddau cyfrwng Cymraeg. Felly, pa gymorth fedrwch chi a'ch Llywodraeth ei gynnig iddyn nhw, ac a wnewch chi roi diweddariad i ni ynglŷn â'r datblygiadau i greu gwefan ddwyieithog i gefnogi plant a phobl ifanc gydag anghenion niwroamrywiol?
English: Well, thank you for that question. Certainly we do need to do more to ensure the availability of resources through the medium of Welsh for dyslexia in general. As part of the plan to ensure that the new legislation is implemented in the most effective way, we are working with a steering group and we will be recruiting people with expertise in this area to implement the additional learning needs system through the medium of Welsh, including mapping what we will need to provide. We're working with local authorities in the context of the Welsh in education strategic plans to ensure that we understand what their analysis is of the need for further resources too. But as I said briefly in my initial response to the question, we are currently seeking the rights to the test for Welsh language dyslexia screening. We already have it through the medium of English, but we need it in Welsh too and those discussions are ongoing.
Welsh: Wel, diolch am y cwestiwn hwnnw. Mae'n sicr bod angen gwneud mwy i sicrhau argaeledd adnoddau yn y Gymraeg ar gyfer dyslecsia yn gyffredinol. Fel rhan o'r cynllun i sicrhau bod y Ddeddf newydd yn cael ei gweithredu yn y ffordd fwyaf effeithiol, rŷn ni'n gweithio gyda grŵp llywio a byddwn yn recriwtio pobl ag arbenigedd arbennig o ran gweithredu'r system ALN drwy gyfrwng y Gymraeg, gan gynnwys mapio'r hyn y bydd angen inni ei ddarparu. Rŷn ni'n gweithio gydag awdurdodau lleol yng nghyd-destun y cynlluniau strategol Cymraeg mewn addysg i sicrhau ein bod yn deall beth yw eu dadansoddiad nhw o'r angen ar gyfer adnoddau pellach hefyd. Ond fel gwnes i ddweud yn fras yn fy ateb i'r cwestiwn ar y cychwyn, rŷn ni wrthi'n ceisio cael yr hawl i'r teclyn sy'n sgrinio ar gyfer dyslecsia trwy gyfrwng y Gymraeg. Mae gyda ni eisoes drwy gyfrwng y Saesneg, ond wrth gwrs, mae angen cael hwnna yn Gymraeg hefyd ac mae'r trafodaethau hynny'n digwydd ar hyn o bryd.
English: The Member for Arfon raised a really important point, because we know that around 10 per cent of our population here in Wales is dyslexic. And I know, personally, that if it is not dealt with or supported properly at a young age, it can cause some difficulties for people later on in life. In addition to this, the signs and symptoms of dyslexia differ from person to person, so it's really important that any plans and support are perhaps done on an individual basis as well as the broader support that can be offered. So, in light of this, Minister, what assessment have you made of the role of the new curriculum, what role that can play in ensuring that those with dyslexia receive the help and support that they may need as early as possible in order to help them thrive?
Welsh: Cododd yr Aelod dros Arfon bwynt pwysig iawn, oherwydd gwyddom fod tua 10 y cant o'n poblogaeth yma yng Nghymru yn ddyslecsig. Ac rwy'n gwybod fy hun os nad yw'n cael ei drin neu os na roddir cymorth priodol tuag ato pan fydd rhywun yn ifanc, gall achosi anawsterau i bobl yn ddiweddarach mewn bywyd. Yn ogystal â hyn, mae arwyddion a symptomau dyslecsia yn amrywio o berson i berson, felly mae'n bwysig iawn fod unrhyw gynlluniau a chymorth yn cael eu darparu ar sail unigol efallai yn ogystal â'r cymorth ehangach y gellir ei gynnig. Felly, yng ngoleuni hyn, Weinidog, pa asesiad a wnaethoch o rôl y cwricwlwm newydd, pa rôl y gall hwnnw ei chwarae i sicrhau bod y rheini sydd â dyslecsia yn cael y cymorth a'r gefnogaeth y gallai fod eu hangen arnynt cyn gynted â phosibl er mwyn eu helpu i ffynnu?